text: Hele 70 nyansættelser i Tønder på et år
  02 september 2010 kl. 06.50
  Borgmester Laurids Rudebeck efterspørger nu en redegørelse fra økonomiudvalget for de mange ansættelser.
  En spareplan på 125 mio. kroner bettyder afskedigelse af medarbejdere hos Tønder Komune. Det siger Tønders borgmester Laurids Rudebeck til JydskeVestkysten.
  Arbejdet med at finde de medarbejdere, der skal fyres, bliver ikke lettere af, at kommunen er den sønderjyske kommune, der har ansat flest medarbejdere i perioden 1. maj 2009 til 1. maj 2010.
  70 nyansættelser er det blevet til for kommunen, der primært har fyldt kontorstolene op inden for it og kontor. 
  - Jeg har på det seneste økonomiudvalgsmøde bedt om redegørelse over, hvor og hvorfor ansættelserne har fundet sted, for jeg har også bemærket, at der er kommet så mange flere til, siger borgmesteren.
  